Пару (Кудымкар район, Иньвайыв посадму)

Па́ру — Перем ладорись Коми кытшын, Кудымкар районсис Иньвайыв посадмуын грезд (деревня). Ним йылісь Пару грезд шусьö сідз Пару нима морт сьöрті, кöда натьтö медодз поздісьöма татчö. Паруыс рочöн лоö Парфён, сысянь и роч нимыс - Парфёново. География Пару грезд сулалö Кöтысö усян Парушор дынын, мыс вылын. Янсалöм Грездыс оз янсöтчы поснитжык торрез вылö. Туйез Нима туйез Пару грездын абуöсь. История Веськöтлан Ӧні Пару грездыс пырӧ Иньвайыв посадмуӧ. Одзжык сія вöлі Дёминскöй сельсоветын. Отир Гумагаэз сьöрті 2009' во пондöтчикö Пару грездын олöмась 62 морт, кöдна видзöмась 23 горт. Татісь отир шусьöны паруша́на (öтік морт - паруо́вскöй). Оліссес комиöсь, баитöны комиöн. Унажык отирыс гишшöны Полуянов, эм Четиннэз, Бачеввез. Кöзяйство да быт Пару грездын Дёминскöй совхозлöн юкöт. Отирыс олöны пилитöм вöр вузалöмöн. Ас понда быдтöны карч, видзöны мошшез. Грездас кык лавка, öтыс Дёмина сельпосянь, мöдыс асторья. Культура Одзжык Паруын вöлöма челядьсад Отирыс порйöтöны Стречалун, Семик, Масленича, Спассэз Гора нима отир Полуянов Николай Андреевич - Коми кытшын юралісь Казьмöтаннэз да сингажöтаннэз Ордча ландшафттэз Палёж Понпальник Галюяма Лыддьöтан Коми-Пермяцкий национальный округ. Москва-Ленинград, 1948.